मुंबई उपनगरीय रेल
भारतीय रेल एवं मुंबई उपनगरीय रेलवे, दोनों ही, अंग्रेज़ों द्वारा भारत में अप्रैल 1853 में बनवायी गयी प्रथम रेलवे के अंकुर की शाखाएं हैं। यह एशिया की प्राचीनतम रेलवे प्रणाली है। प्रथम रेल मुंबई से ठाणे तक 34 कि॰मी॰ की दूरी तक चली थी। बॉम्बे रेलवे इतिहास समूह इस लाइन को रेलवे धरोहर घोषित कराने की दिशा में निरंतर प्रयासरत है।
रुहेलखंड व कुमाऊँ रेलवे
वर्ष 1884 में बरेली के पास स्थित भोजीपुरा से एक लाइन काठगोदाम तक बनाई गई। फिर इसके बाद रेलवे लाइनें बढ़ती चली गईं और 1912 तक इसका नेटवर्क 256 मील (412 किमी) तक फैल गया। इसने 296 मील (476 किमी) लंबी लखनऊ-बरेली स्टेट रेलवे का भी कार्य किया।